Morailty And Prophet Ibrahim (A.S)
خواب کے تمثیلی پہلو کی بات نہایت معقول معلوم ہوتی ہے۔ البتہ پھر وہی اخلاقی سوال حضرت ابراہیم علیہ السلام پہ ہوتا ہے کہ آخر انہوں نے یہ انتہائی اقدام کیوں اٹھایا جبکہ اس میں اللہ کی مرضی اور منشاء کچھ اور تھی۔ اسی اقدام کو بنیاد بنا کر کئی ملحدین آپ پر تنقید کرتے ہیں جہاں تک آپ کے جواب کے پہلے حصے کا تعلق ہے تو اس میں سے تو مزید اخلاقی اعتراض جنم لیتا ہے کہ اللہ چونکہ مالک قل کائنات ہے لہذا وہ جب چاہیے اس پاپندی کو توڑ کر کچھ بھی کرلے۔ بعض معاملات میں تو کسی حد تک مان لیا جاسکتا ہے کہ وہ موت دیتا ہے ،انسان کو مختلف آزمائش میں ڈالتا ہے لیکن بعض معاملات میں یہ چیز بہت سنگین بھی ہوسکتی ہے مثلا وہ قیامت میں اسی بنیادی اخلاقیات سے خود کو آزاد کرکے جس انسان کو چاہیے جہنم میں ڈال دے تو وہاں کون اس بات کو یقینی بنائے گا واقعی انصاف ہو کیونکہ وہ مالک ہیں اور کسی چیز کے پابند نہیں